

REPUBLIKA HRVATSKA

VARAŽDINSKA ŽUPANIJA

GRAD IVANEC

Povjerenstvo za provedbu oglasa

KLASA: 112-03/17-30/01

URBROJ: 2186/12-02/32-18-3

Ivanec, 05. siječnja 2018.

PREDMET: **Oglas za prijam službenika u službu na određeno vrijeme u Upravni**

**odjel za proračun, financije i gospodarstvo Grada Ivanca**

**– podaci i upute**

1. **OPIS POSLOVA I RADNIH ZADATAKA**

Referent/ica za knjigovodstvene poslove:

* obavlja poslove do donošenja rješenja za gradske prihode;
* vodi poslove knjigovodstva komunalne naknade i naknade za uređenje voda;
* izrađuje izvode iz knjigovodstvene evidencije komunalne naknade i naknade za uređenje voda radi naplate potraživanja istog;
* sudjeluje u vođenju postupka do donošenja rješenja poreza na kuće za odmor, te vodi poslove knjigovodstva istog;
* izrađuje izvode iz knjigovodstvene evidencije za poreze na kuće za odmor radi naplate potraživanja istog.

1. **PODACI O PLAĆI**

Osnovnu plaću referenta/ice za knjigovodstvene poslove, temeljem članka 43. Pravilnika o materijalnim i drugim pravima službenika i namještenika zaposlenih u upravnim tijelima Grada Ivanca, KLASA: 121-01/10-01/04, URBROJ: 2186/012-02/05-10-1, od 20. rujna 2010. godine, KLASA: 121-01/11-01/01, URBROJ: 2186/012-02/05-11-1, od 04. ožujka 2011. godine, KLASA: 121-01/15-01/01, URBROJ: 2186/12-02/02-15-1, od 02. veljače 2015. godine, KLASA: 121-01/17-01/02, URBROJ: 2186/12-02/02-17-1, od 22. ožujka 2017. godine, i Odluke o koeficijentima za obračun plaće službenika i namještenika („Službeni vjesnik Varaždinske županije“ br. 5/13, 23/13 – ispravak, 51/15, 77/17) čini umnožak koeficijenta složenosti poslova radnog mjesta 1,50 i osnovice za obračun plaće u visini od 3.970,00 kuna bruto, uvećan za 0,5% za svaku navršenu godinu radnog staža, te stalni dodatak na plaću u visini 15% utvrđene osnovice.

1. **NAČIN OBAVLJANJA I PRAVILA PRETHODNE PROVJERE ZNANJA I SPOSOBNOSTI KANDIDATA**

Obavlja se putem pisanog testiranja i intervjua.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz oglasa. Smatra se da je kandidat, koji nije pristupio prethodnoj provjeri, povukao prijavu na oglas.

Intervju se provodi samo s kandidatima koji su ostvarili najmanje 50% bodova na pisanom testiranju iz svakog dijela prethodne provjere znanja i sposobnosti kandidata.

Za vrijeme prethodne provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata.

Ukoliko pojedini kandidat prekrši prethodno navedena pravila, bit će udaljen s prethodne provjere, a njegov/njezin rezultat Povjerenstvo neće priznati niti ocjenjivati.

Prethodna provjera znanja i sposobnosti sastoji se od općeg i stručnog dijela:

1. Opći dio: poznavanje osnova lokalne i područne (regionalne) samouprave i Statuta

Grada Ivanca

2. Stručni dio: provjera zakona i drugih propisa vezanih uz djelokrug upravnog tijela u

koje se kandidat prima

1. **PRAVNI I DRUGI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI**
   1. Opći dio - poznavanje osnova lokalne i područne (regionalne) samouprave i Statuta Grada Ivanca
      1. Zakon o lokalnoj i područnoj (regionalnoj) samoupravi („Narodne novine“ br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17)
      2. Statut Grada Ivanca (Službeni vjesnik Varaždinske županije“ br. br. 21/09, 12/13 i 23/13 – pročišćeni tekst)
   2. Stručni dio - provjera zakona i drugih propisa vezanih uz djelokrug upravnog tijela u koje se kandidat prima
      1. Zakon o proračunu („Narodne novine“ br. 87/08, 136/12 i 15/15)
      2. Opći porezni zakon („Narodne novine“ br. 115/16)
      3. Zakon o financiranju jedinica lokalne i regionalne (područne) samouprave („Narodne novine“ br. 127/17)
      4. Zakon o komunalnom gospodarstvu („Narodne novine“ br. 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14, 36/15)
      5. Zakon o financiranju vodnog gospodarstva („Narodne novine“ br. [153/09](http://www.zakon.hr/cms.htm?id=329), [90/11](http://www.zakon.hr/cms.htm?id=330), [56/13](http://www.zakon.hr/cms.htm?id=331), [154/14](http://www.zakon.hr/cms.htm?id=1693) , [119/15](http://www.zakon.hr/cms.htm?id=17440), [120/16](http://www.zakon.hr/cms.htm?id=17717), [127/17](https://www.zakon.hr/cms.htm?id=26191))

Povjerenstvo za provedbu oglasa